इस बीच पार्टी के अंदरूनी लोगों को यह अंदेशा भी सता रहा है कि कहीं छवि सुधारने का यह दाव पार्टी को उल्टा न पड़ जाए। उनके अनुसार पहली बात तो यह कि जिन लोगों की पार्टी में अनदेखी की गई है, भले वे अपराधी हों, लेकिन वे प्रभावशाली भी तो हैं। ऐसे में स्पष्ट है कि वे पार्टी से चले जाएं तो ठीक है, अन्यथा वे पार्टी में रहते हैं तो उनके प्रभाव वाले क्षेत्रों से चुनाव लड़ने वालेे पार्टी प्रत्याशियों को चुनाव में भारी नुकसान पहुंचा सकते हैं। इससे पार्टी की छवि सुधरे-न सुधरे, लेकिन चुनाव में नुकसान जरूर हो जाएगा। दूसरी आशंका यह है कि इन लोगों की अनदेखी को कहीं मतदाता इस रूप में न ले ले कि यह तो सिर्फ वोट हासिल करने की रणनीति है। यदि ऐसा हुआ तो पार्टी को चुनाव में होने वाले नुकसान की भरपाई करना संभव नहीं हो पाएगा।